The Perks of Being a Wallflower (roman)

The Perks of Being a Wallflower er en amerikansk ungdomsroman skrevet at forfatteren Stephen Chbosky. Den ble publisert 1. februar 1999 av forlaget MTV. Boken ble filmatisert i 2012.

Historiens forteller er tenåringsgutten Charlie. Han beskriver forskjellige hendelser i livet ved å skrive en serie brev til en anonym person, som han ikke kjenner personlig.  Historien er lagt til den amerikanske byen Pittsburgh tidlig på 1990-tallet. Charlie går første året på videregående skole hvor han i begynnelsen er veldig sjenert og upopulær.

Boken ble filmatisert i 2012. Rollelisten består blant anndet av Logan Lerman, Ezra Miller og Emma Watson. Chbosky har hatt regi for filmen. 

Romanen har fått sin egen fan-gruppe.

 Handling 
Gjennom skoleåret 1991 / 1992 begynner Charlie, den 15 år gamle hovedpersonen, å skrive brev om sitt eget liv til en ukjent mottaker bare adressert som «kjære venn»

I disse brevene diskuterer Charlie sitt første år på videregående. Han opplever at hans beste venn fra ungdomsskolen, Michael Dobson, begår selvmord. I tillegg dør hans tante, Helen. Hans omsorgsfulle engelsk-lærer, som oppfordrer Charlie til å kalle ham Bill, legger merke til Charlies lidenskap for lesing og skriving - og fungerer som en mentor ved å tildele ham utenomfaglige bøker eller rapporter. Charlie blir også venn med to eldre ungdommer: Patrick og Sam. Men Patrick er i et hemmelig forhold til Brad, en fotballspiller - og Sam er Patricks ste-søster. Charlie blir raskt forelsket i Sam, og innrømmer dette for henne. Det avsløres at Sam ble seksuelt misbrukt som barn, og hun kysser Charlie for å være sikker på at hans første kyss er fra noen som virkelig elsker ham. Charlie blir vitne til at søsterens kjæreste slår henne i ansiktet, men hun forbyr ham fra å fortelle foreldrene deres. Han nevner til slutt hendelsen for Bill, som forteller Charlies foreldre.

Charlies forhold til søsteren forverres raskt, og hun fortsetter å møte kjæresten sin mot foreldrenes ønsker. Til slutt oppdager Charlie at søsteren hans er gravid, og han går med på å ta henne til en abort-klinikk uten å fortelle det til noen. Søsteren hans slår etter hvert opp med kjæresten sin, hvoretter forholdet hennes til Charlie begynner å bli betydelig bedre. Charlie blir også akseptert av Sam og Patricks vennegjeng, og begynner snart å eksperimentere med tobakk, alkohol og andre rusmidler. På en fest begynner Charlie med LSD også.

Men han klarer ikke kontrollere tilbakeblikkene han opplever om tante Helen, som døde i en bilulykke på vei til å kjøpe en bursdagsgave til ham. Patrick og Brads forhold blir oppdaget av Brads voldelige far, og Brad forsvinner fra skolen i noen dager. Når han kommer tilbake, er Brad kald og slem mot Patrick, men Patrick forsøker å få kontakt med ham igjen. Når Brad nedsettende angriper Patricks seksualitet offentlig, angriper Patrick ham. Charlie begynner å innse at hans seksuelle kontakt med Sam, har vekket undertrykte minner om at han ble misbrukt av tante Helen som liten gutt. Charlie viser tegn på Posttraumatisk stresslidelse etter denne hendelsen.

Eksterne lenker


Kategori:Brev- og dagbokromaner
Kategori:Romaner fra USA
Kategori:Bøker fra 1999